କଟକଃ କଟକ ଜିଲାରେ କରୋନା ସ୍ଥିିତି ନେଇ ଜିଲାପାଳଙ୍କ ସୂଚନା। ଜିଲାରେ ପୂର୍ବରୁ ୧୫୦ ବେଡ୍ର ଅଶ୍ବିନୀ ହସ୍ପିଟାଲ୍ ଥିଲା। ବର୍ତ୍ତମାନ ୧୫୦ ବେଡ୍ର ସଦ୍ଗୁରୁ କୋଭିଡ୍ ହସ୍ପିଟାଲ୍ କାର୍ଯ୍ୟକ୍ଷମ ହୋଇଛି। ସଦ୍ଗୁରୁ କୋଭିଡ୍ ହସ୍ପିଟାଲ୍ରେ ଡାଇଲେସିସ୍ ଓ ପ୍ରସୂତିଙ୍କ ପାଇଁ ସୁବିଧା ରହିଛି। କଟକ ଜିଲାରେ ଆଉ ଗୋଟିଏ ହେଲ୍ଥ ସେଣ୍ଟର ରହିଛି। ଗ୍ରାମାଞ୍ଚଳରେ ୧୮୨୧  କୋଭିଡ୍ ମ୍ୟାନେଜ୍ମେଣ୍ଟ କମିଟି କାର୍ଯ୍ୟ କରୁଛି। ସହରାଞ୍ଚଳରେ ୧୧୩ଟି କୋଭିଡ୍ ମ୍ୟାନେଜ୍ମେଣ୍ଟ କମିଟି କାର୍ଯ୍ୟ କରଛି। ସମଗ୍ର ଜିଲାରେ ୫୧୭୪ ପଜିଟିଭ୍ ଚିହ୍ନଟ ହୋଇଛି, ସେଥିମଧ୍ୟରୁ ୧୭୩୪ ଚିକିତ୍ସାଧୀନ ରହିଛନ୍ତି। ଚିକିତ୍ସାଧୀନ ଆକ୍ରାନ୍ତଙ୍କ ମଧ୍ୟରୁ ୧୨୩୮(୬୨.୧୮%) ସହରାଞ୍ଚଳର ବୋଲି ଜଣାପଡ଼ିଛି। କଟକରେ ପ୍ଲାଜମା ଥେରାପି ଚିକିତ୍ସା ସଫଳତାର ସହ ଚାଲିଛି। କଟକରେ ୧୬୮ଜଣଙ୍କଠାରୁ ୩୩୬ୟୁନିଟ୍ ପ୍ଲାଜ୍ମା ସଂଗ୍ରହ କରାଯାଇଥିଲା ଓ ୨୮୭ ବ୍ୟବହାର ହୋଇଛି। କଟକରେ ୪୫୦ କୋଭିଡ୍ ଯୋଦ୍ଧା କରୋନା ଆକ୍ରାନ୍ତ ହୋଇଥିବାବେଳେ ସେମାନଙ୍କ ମଧ୍ୟରୁ ଏବେ ୧୩୨ ଚିକିତ୍ସିତ ହେଉଛନ୍ତି ଓ ଅନ୍ୟମାନେ ଚିକିତ୍ସିତ ହୋଇ ଘରକୁ ଫେରିଯାଇଛନ୍ତି ବୋଲି କଟକ ଜିଲାପାଳ ଭବାନୀ ଶଙ୍କର ଚଇନି ସୂଚନା ଦେଇଛନ୍ତି।
